দ্য ট্রেইটার্স (মার্কিন টেলিভিশন ধারাবাহিক) ২

দ্য ট্রেইটার্স ২ মার্কিন আপাতবাস্তব টেলিভিশন অনুষ্ঠান দ্য ট্রেইটার্সের মার্কিন সংস্করণের দ্বিতীয় মৌসুম ছিল। অল৩মিডিয়া দ্বারা প্রযোজিত এই মৌসুমটি ২০২৪ সালের ১২ই জানুয়ারি তারিখে উদ্বোধনী অনুষ্ঠানের মাধ্যমে শুরু হয়েছিল, যা ১২ পর্বের যাত্রা শেষে ২০২৪ সালের ৭ই মার্চ তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও মার্কিন টেলিভিশন চ্যানেল পিককে সম্প্রচারিত হয়েছে। মার্কিন চলচ্চিত্র নির্মাতা অ্যালান কামিং পূর্ববর্তী মৌসুমের মতো এই মৌসুমেও উপস্থাপনা করেছেন।

২২ জন প্রতিযোগীর অংশগ্রহণে অনুষ্ঠিত এই মৌসুমটি মার্কিন টেলিভিশন অনুষ্ঠানের প্রতিযোগী সিটি ট্যাম্বুরেলো এবং ট্রিশেল ক্যানাটেলা জয়লাভ করেছেন, যারা এই মৌসুমের একজন বিশ্বস্ত খেলোয়াড় ছিলেন।

বিন্যাস
দ্য ট্রেইটার্স মূলত মার্ক পস এবং ইয়াস্পার হোগেনডর্ন দ্বারা নির্মিত ওলন্দাজ অনুষ্ঠান ডে ভেরাডার্সে আদলে নির্মিত, যার মূলভাব হচ্ছে প্রতিযোগীদের মধ্যে কৌশল, ধূর্ততা এবং পারস্পরিক আস্থার পরীক্ষা নেওয়া। এই অনুষ্ঠানের বিন্যাস মূলত মাফিয়া খেলার সাথে সাদৃশ্য। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

খেলোয়াড়দের দুইটি দলে ভাগ করা হয়: "বিশ্বস্ত" এবং "বিশ্বাসঘাতক"। এর মধ্যে কেবল বিশ্বাসঘাতকরাই একে অপরের পরিচয় জানে। বিশ্বস্তদের কাজ হলো একসাথে মিলেমিশে বিশ্বাসঘাতকদের শনাক্ত করা ও ভোটের মাধ্যমে বহিষ্কার করা। অন্যদিকে বিশ্বাসঘাতকদের লক্ষ্য হলো নিজেদের পরিচয় গোপন রেখে বহিষ্কার এড়িয়ে খেলা চালিয়ে যাওয়া।

অধিকাংশ রাতে বিশ্বাসঘাতকেরা একত্রিত হয়ে গোপনে একজন বিশ্বস্ত প্রতিযোগীকে "খুন" করার সিদ্ধান্ত নেয়, এবং সেই ব্যক্তি সঙ্গে সঙ্গে খেলা থেকে বাদ পড়ে। অবশিষ্ট বিশ্বস্তরা জানতেও পারে না কে বাদ পড়েছে, যতক্ষণ না তারা পরের দিন সকালের নাশতার টেবিলে এসে দেখে যে সেই ব্যক্তি আর ঘরে প্রবেশ করছে না। এরপর দলটি একত্র হয়ে একটি মিশনে অংশ নেয়, যা পুরস্কারের তহবিলে টাকা জয়ের সুযোগ দেয়। কিছু সংস্করণে এই মিশনের সময় খেলোয়াড়রা অস্ত্রাগারে যাওয়ার সুযোগ পায়, যেখানে এলোমেলোভাবে এবং গোপনে কাউকে "ঢাল" দেওয়া হয়। আবার অন্য কিছু সংস্করণে ঢাল কেবল মিশনের মাধ্যমেই পাওয়া যায়। ঢালধারী খেলোয়াড়কে হত্যা করা যায় না, কিন্তু তাকে ভোটের মাধ্যমে বহিষ্কার করা যায়। যদি বিশ্বাসঘাতকেরা ঢালধারীকে হত্যা করতে চায়, তবে কোনো খেলোয়াড় বাদ পড়ে না।

প্রতিদিনের শেষে খেলোয়াড়রা গোলটেবিল বৈঠকে বসে, যেখানে সবাই আলোচনা করে কাকে বহিষ্কার করা হবে। প্রতিযোগীরা গোপনে ভোট দেয়, তারপর একে একে সবার সামনে ভোট প্রকাশ করে এবং সংক্ষিপ্তভাবে তাদের সিদ্ধান্তের ব্যাখ্যাও দিতে পারে। যে প্রতিযোগী সর্বাধিক ভোট পায়, সে বহিষ্কৃত হয় এবং সঙ্গে সঙ্গেই জানাতে হয় যে সে বিশ্বস্ত নাকি বিশ্বাসঘাতক। খেলার মাঝপথে যদি বিশ্বাসঘাতকদের সংখ্যা কমে গিয়ে দুইয়ে দাঁড়ায়, তবে তাদের একটি সুযোগ দেওয়া হয়, একজন বিশ্বস্তকে নিজেদের দলে টেনে নেওয়ার। তবে বিশ্বস্ত ব্যক্তি চাইলে এ প্রস্তাব প্রত্যাখ্যান করতে পারে। প্রত্যাখ্যান করলে সঙ্গে সঙ্গেই তাকে খুন করা হতে পারে কিংবা নাও হতে পারে। যদি প্রস্তাব গ্রহণ করে, তবে সে সেখান থেকে বিশ্বাসঘাতক হয়ে যায়। শেষ গোলটেবিল বৈঠকের পর অবশিষ্ট খেলোয়াড়রা ভোট দেয় খেলা শেষ করা হবে নাকি চালিয়ে যাওয়া হবে। খেলা শেষ করতে হলে সবাইকে সর্বসম্মতভাবে রাজি হতে হয়; যদি অন্তত একজনও চালিয়ে যেতে চায়, তবে সঙ্গে সঙ্গে আবার বহিষ্কারের ভোট হয়। এরপর অবশিষ্ট খেলোয়াড়রা আবার ভোট দেয় খেলা শেষ করার জন্য। একবার সর্বসম্মতভাবে খেলা শেষ হলে, অথবা শেষ পর্যন্ত কেবল দুইজন খেলোয়াড় বেঁচে থাকলে, সবাই তাদের প্রকৃত পরিচয় প্রকাশ করে, তারা বিশ্বস্ত না বিশ্বাসঘাতক। যদি কেবল বিশ্বস্তরা বেঁচে থাকে, তবে তারা পুরস্কারের টাকা ভাগাভাগি করে নেবে। কিন্তু যদি অন্তত একজন বিশ্বাসঘাতক টিকে যায়, তবে পুরস্কারের সম্পূর্ণ অর্থ কেবল তারাই পাবে।

খেলায় অংশগ্রহণকারীর সংখ্যা ভিন্ন ভিন্ন মৌসুমে ও ভিন্ন ভিন্ন সংস্করণে আলাদা হয়। আবার খেলার শুরুতে কতজন বিশ্বাসঘাতক থাকবে, সেটিও ভিন্ন হয়।

প্রতিযোগী
থাম্ব|ডান|220px|এই মৌসুমের অন্যতম বিজয়ী সিটি ট্যাম্বুরেলো

 স্থান  প্রতিযোগী  পেশা  সম্পর্ক    অবস্থা  ১  সিটি ট্যাম্বুরেলো  টেলিভিশন অনুষ্ঠানের প্রতিযোগী    পর্ব ১১   ট্রিশেল ক্যানাটেলা  টেলিভিশন অনুষ্ঠানের প্রতিযোগী    পর্ব ১১   ৩  মার্সিডিজ জাভিড  টেলিভিশন অনুষ্ঠানের প্রতিযোগী    পর্ব ১১   ৪  কেট শ্যাস্টাইন  টেলিভিশন অনুষ্ঠানের প্রতিযোগী    পর্ব ১১   ৫  স্যান্ড্রা ডিয়াজ-টুয়াইন  টেলিভিশন ব্যক্তিত্ব    পর্ব ১১   ৬  শেরি ওয়াইটফিল্ড  টেলিভিশন অনুষ্ঠানের প্রতিযোগী    পর্ব ১১   ৭  ফেড্রা পার্কস  টেলিভিশন অনুষ্ঠানের প্রতিযোগী    পর্ব ১০   ৮  জন বারকাউ  রাজনীতিবিদ    পর্ব ১০   ৯  পিটার ওয়েবার  টেলিভিশন ব্যক্তিত্ব    পর্ব ৯   ১০  কেভিন ক্রাইডার  টেলিভিশন অনুষ্ঠানের প্রতিযোগী    পর্ব ৯   ১১  পারভাতি শ্যালো  টেলিভিশন ব্যক্তিত্ব    পর্ব ৮   ১২  কার্স্টেন বার্গেরসেন  টেলিভিশন অনুষ্ঠানের প্রতিযোগী    পর্ব ৮   ১৩  ড্যান গিজলিং  টেলিভিশন অনুষ্ঠানের প্রতিযোগী    পর্ব ৬   ১৪  জানেল পিয়ারজিনা  টেলিভিশন ব্যক্তিত্ব    পর্ব ৫   ১৫  ট্যামরা জাজ  ব্যবসায়ী    পর্ব ৫   ১৬  লার্সা পাইপেন  টেলিভিশন ব্যক্তিত্ব    পর্ব ৪   ১৭  এচিন-সু জুলজুলোয়লু  মডেল ও অভিনেত্রী    পর্ব ৪   ১৮  ডিয়ন্টে ওয়াইল্ডার  বক্সার    পর্ব ৪   ১৯  মাকসিম চমেরকোভস্কি  নৃত্যশিল্পী    পর্ব ৩   ২০  মার্কাস জর্ডান  বাস্কেটবল খেলোয়াড়    পর্ব ৩   ২১  পেপারমিন্ট  অভিনেত্রী ও সঙ্গীতশিল্পী    পর্ব ২   ২২  জনি ডেভেনানজিও  টেলিভিশন ব্যক্তিত্ব    পর্ব ২  

তথ্যসূত্র

বহিঃসংযোগ



বিষয়শ্রেণী:দ্য ট্রেইটার্সের মৌসুম
বিষয়শ্রেণী:২০২৪-এ মার্কিন টেলিভিশন মৌসুম
বিষয়শ্রেণী:পিককের (ধারাবাহিক সম্প্রচার সেবা) মৌলিক অনুষ্ঠান